galenus.in-hippocratis-aphorismos-commentarii-vii 5.39
Γυνὴ κύουσα μηδὲ τετοκυῖα εἰ γάλα ἔχει , τὰ καταμήνια αὐτῆς ἐκλέλοιπε . Μακρότερος ὁ λόγος καὶ δεῖται τοῦ μέλλοντος αὐτῷ παρακολουθήσειν ἀκριβῶς γεγυμνασμένου κατὰ τὰ περὶ φυσικῶν δυνάμεων ὑπομνήματα . λεχθήσεται δὲ τοσοῦτον ὅμως αὐτοῦ νῦν , ὅσον ἐνδέχεται διὰ βραχυτάτων ῥηθὲν εἰς τὰ προκείμενα γενέσθαι χρήσιμον . κοινὸν δὴ τοῦθ’ ὑπάρχει πᾶσι τοῖς τοῦ ζώου μορίοις , ὅσα χυμῶν τινῶν ἐστι γεννητικὰ χρησίμων , ἤτοι γε ἑτέροις μορίοις ἢ εἰς τὴν τοῦ γένους διαδοχὴν ἢ εἰς τὴν τοῦ κυουμένου τροφὴν περιττὸν ὑπάρχειν τὸν χυμὸν ἐκεῖνον τῆς τροφῆς τοῦ γεννῶντος αὐτὸν μορίου . οὐ γὰρ τῷ γινώσκειν ἐς ὅ τι χρήσιμος ὁ χυμὸς ἔσται τῷ ζώῳ τὴν γένεσιν αὐτοῦ ποιεῖται τὸ μόριον , εἴ γε μὴ μέλλει νοῦν ἔχειν τὸν τοιοῦτον , ὁποῖον ἀξιοῦμεν ἔχειν τοὺς πολιτικοὺς ἄνδρας , ἀλλ’ ὁ μὲν δημιουργήσας τὸ ζῶον ἔχει τὸν νοῦν , αὐτὸ δὲ τὸ μόριον , ὡς ἐδείχθη , διοικεῖται δυνάμεσι φυσικαῖς ἄλλαις τέ τισι καὶ τῇ ἀλλοιωτικῇ , καθ’ ἣν ὁμοιοῖ τὴν τροφὴν αὐτῷ . ὅσον μὲν οὖν τῆς ἀλλοιωθείσης ὑπ’ αὐτοῦ τροφῆς ἀκριβῶς ὡμοιώθη τῷ τρεφομένῳ , προστίθεταί γε καὶ τρέφει τὸ μόριον ἐκεῖνο καὶ τοῦτό ἐστιν , ὥσπερ αὐτὸς ἔφη , τροφὴ δὲ τὸ τρέφον καὶ τὸ οἷον τροφὴ καὶ τὸ μέλλον . τὸ δὲ περιττὸν ὑπολειπόμενον , ὅμοιός γέ τίς ἐστι τῇ τοῦ μορίου φύσει χυμὸς , ἐν μὲν τοῖς ὀστοῖς τὸ κατὰ τὰς σήραγγας αὐτὰς , κατὰ δὲ τὸ ἧπαρ τὸ αἷμα . τούτου τοῦ γένους ἐστὶ καὶ τὸ κατὰ σάρκα τοῦ πνεύμονος ἀφρῶδες ὑγρὸν καὶ ὁ κατὰ τὰς διαρθρώσεις γλίσχρος χυμὸς καὶ τὸ κατὰ τοὺς ὄρχεις τε καὶ παραστάτας ὀνομαζόμενον σπέρμα καὶ τὸ κατὰ τὴν γλῶτταν , ᾧ τοὔνομα σίαλον . εἰσὶ δέ τινες κἀν τοῖς μασθοῖς ἀδένες ὁμοιοῦν ἑαυτοῖς δυνάμενοι τὸ ἐπιῤῥέον . ὄντες οὖν ἄναιμοί τε καὶ λευκοὶ τὸ οἰκεῖον χυμὸν ἐργάζονται τοιοῦτον , οἷονπερ ἔστι τὸ γάλα καὶ πλεῖόν γε ποιοῦσι τοιοῦτον , ὅταν ἐπιῤῥέῃ τροφὴ πλείων ἐν αὐτοῖς . πλείων δὲ ἐπιῤῥεῖ κατὰ τὸν ὄγδοον μῆνα καὶ τὸν ἔνατον τῆς κυήσεως , ἡνίκα καὶ πεπλήρωνται δαψιλῶς αἱ κοιναὶ φλέβες ὑστερῶν τε καὶ τιτθῶν , ὡς καὶ διὰ τῆς τῶν κυουμένων ζώων ἀνατομῆς ἐναργῶς φαίνεται . γίνεται δέ ποτε καὶ χωρὶς τοῦ κυῆσαι σπανίως τὸ τοιοῦτον , ὅταν ἀφίκωνται εἰς ὁμοίαν πλήρωσιν αἱ φλέβες ἐξ ἐπισχέσεως καταμηνίων γινομένην , ἧς νῦν μέμνηται διαθέσεως ὁ Ἱπποκράτης .
Lemmas: γυνή κύω μηδέ τίκτω εἰ γάλα ἔχω , ὁ καταμήνιος αὐτός ἐκλείπω . μακρός ὁ λόγος καί δέω ὁ μέλλω αὐτός παρακολουθέω ἀκριβής γυμνάζω κατά ὁ περί φυσικός δύναμις ὑπόμνημα . λέγω δέ τοσοῦτος ὅμως αὐτός νῦν , ὅσος ἐνδέχομαι διά βραχύς λέγω εἰς ὁ πρόκειμαι γίγνομαι χρήσιμος . κοινός δή οὗτος ὑπάρχω πᾶς ὁ ὁ ζῷον μόριον , ὅσος χυμός τις εἰμί γεννητικός χρήσιμος , ἤτοι γε ἕτερος μόριον ἤ εἰς ὁ ὁ γένος διαδοχή ἤ εἰς ὁ ὁ κυέω τροφή περισσός ὑπάρχω ὁ χυμός ἐκεῖνος ὁ τροφή ὁ γεννάω αὐτός μόριον . οὐ γάρ ὁ γιγνώσκω εἰς ὅς τις χρήσιμος ὁ χυμός εἰμί ὁ ζῷον ὁ γένεσις αὐτός ποιέω ὁ μόριον , εἰ γε μή μέλλω νόος ἔχω ὁ τοιοῦτος , ὁποῖος ἀξιόω ἔχω ὁ πολιτικός ἀνήρ , ἀλλά ὁ μέν δημιουργέω ὁ ζῷον ἔχω ὁ νόος , αὐτός δέ ὁ μόριον , ὡς δείκνυμι , διοικέω δύναμις φυσικός ἄλλος τε τις καί ὁ ἀλλοιωτικός , κατά ὅς ὁμοιόω ὁ τροφή αὐτός . ὅσος μέν οὖν ὁ ἀλλοιόω ὑπό αὐτός τροφή ἀκριβής ὁμοιόω ὁ τρέφω , προστίθημι γε καί τρέφω ὁ μόριον ἐκεῖνος καί οὗτος εἰμί , ὥσπερ αὐτός φημί , τροφή δέ ὁ τρέφω καί ὁ οἷος τροφή καί ὁ μέλλω . ὁ δέ περισσός ὑπολείπω , ὅμοιος γε τις εἰμί ὁ ὁ μόριον φύσις χυμός , ἐν μέν ὁ ὀστέον ὁ κατά ὁ σῆραγξ αὐτός , κατά δέ ὁ ἧπαρ ὁ αἷμα . οὗτος ὁ γένος εἰμί καί ὁ κατά σάρξ ὁ πνεύμων ἀφρώδης ὑγρός καί ὁ κατά ὁ διάρθρωσις γλίσχρος χυμός καί ὁ κατά ὁ ὄρχις τε καί παραστάτης ὀνομάζω σπέρμα καί ὁ κατά ὁ γλῶσσα , ὅς ὄνομα σίαλον . εἰμί δέ τις ἐν ὁ μαστός ἀδήν ὁμοιόω ἑαυτοῦ δύναμαι ὁ ἐπιρρέω . εἰμί οὖν ἄναιμος τε καί λευκός ὁ οἰκεῖος χυμός ἐργάζομαι τοιοῦτος , οἷος εἰμί ὁ γάλα καί πολύς γε ποιέω τοιοῦτος , ὅταν ἐπιρρέω τροφή πολύς ἐν αὐτός . πολύς δέ ἐπιρρέω κατά ὁ ὄγδοος μείς καί ὁ ἔνατος ὁ κύησις , ἡνίκα καί πληρόω δαψιλός ὁ κοινός φλέψ ὑστέρα τε καί τιτθός , ὡς καί διά ὁ ὁ κυέω ζῷον ἀνατομή ἐναργής φαίνω . γίγνομαι δέ ποτέ καί χωρίς ὁ κυέω σπάνιος ὁ τοιοῦτος , ὅταν ἀφικνέομαι εἰς ὅμοιος πλήρωσις ὁ φλέψ ἐκ ἐπίσχεσις καταμήνιος γίγνομαι , ὅς νῦν μιμνῄσκω διάθεσις ὁ Ἱπποκράτης .